יוסף גליקסברג

ממוזער|עם המרן הרב עובדיה יוסף בהסמכת רבנים בכולל בגבעתיים
[250px|ממוזער|שמאל|הרבנים הראשיים [אברהם אלקנה כהנא שפירא|אברהם שפירא ומרדכי אליהו בחגיגות 25 שנה לכהונתו בגבעתיים]]
הרב **יוסף מאיר גליקסברג** (י' בניסן ה'תרצ"ג, 6 באפריל 1933 – ו' בטבת ה'תשפ"ה, 5 בינואר 2025) היה רבה הראשי האשכנזי של גבעתיים, יו"ר חבר הרבנים בישראל וחבר מועצת הרבנות הראשית.

## ביוגרפיה
נולד בפולין לרב שמואל יעקב גליקסברג, שהיה רב בפולין ולאחר מלחמת העולם השנייה כיהן כרב ראשי בבואנוס איירס. במלחמת העולם השנייה הוגלה לסיביר. בשנת תש"ג (1943) עלה ארצה עם "ילדי טהראן". נמנה עם קבוצת הילדים שאיתם ייסד הרב מפוניבז' את מוסדותיו. המשיך את לימודיו בישיבת חברון בירושלים. הוסמך לרבנות על ידי הרב יחזקאל סרנא, הרב ראובן כ"ץ והרב יחיאל מיכל פיינשטיין.

בשנת תשט"ו (1955), עם נישואיו לאילה פרנקל, עבר לתל אביב, למד בכולל, וכן שימש כרב בית כנסת בעיר. בשנת תשי"ז (1957) הוזמן לייסד ישיבה בסאן פאולו שבברזיל ועסק בחינוך ובהוראה בקהילה היהודית בעיר. בשנת תש"ך (1960) מונה לר"מ בידי הרב צבי יהודה מלצר ולמנהל רוחני בישיבת הדרום ברחובות. כיהן כחבר הרבנות ברחובות ורב שיכוני הפועל המזרחי במזרח העיר, והקים בית כנסת לנוער בעיר.

בתחילת שנת תשכ"ז (1967) נבחר בידי חברי המועצה הדתית בעיר גבעתיים לחבר לשכת הרבנות בעיר, וכעבור כחצי שנה נבחר לרבה הראשי של העיר, לצד הרב הספרדי יהושע משה. ייסד בית מדרש גבוה לתלמוד ולפוסקים, שעמד בנשיאותו. בשנת תש"מ (1980) הוסמך לדיינות, ובאותה שנה נבחר לראשונה למועצת הרבנות הראשית לישראל, בה כיהן עד תשע"ט.

לאורך השנים שימש במגוון תפקידים ברבנות הראשית. היה יו"ר ועדת חינוך והסברה, ריכז ועדה שבדקה הסדרי גיור, וכמו כן היה מתאם בין הרבנות הראשית לישראל לבין רבנים בחו"ל בענייני כשרות. כיום הוא יו"ר ועדת הכשרות הארצית, חבר ועדת בחינות לרבני עיר וחבר הוועדה להכנת חוק המועצות הדתיות. יצא לחו"ל פעמים רבות בשליחויות רבניות וציבוריות.

הרב גליקסברג היה יו"ר חבר הרבנים בישראל. במסגרת זו פעל לשיבוץ רבנים בישראל, יזם וערך השתלמויות לרבנים.

בשנת 1999 (תש"ס) זכה בפרס הסובלנות מטעם התנועה למען ארץ ישראל טובה, על פעילותו למען סובלנות ודו-קיום בין דתיים לבין חילוניים במדינת ישראל. היה ראשון מקבלי אזרחות כבוד של העיר גבעתיים.

## פרסומים
פרסם מאמרים רבים בהלכה ובאגדה.

בשנת 2024 ראה אור ספרו "דרכי יוסף", בהוצאת יפה נוף. עורך הספר: ד"ר חיים שלם. הספר מתאר את הביוגרפיה של הרב גליקסברג ומכיל חלק מתוך המאמרים הרבים שכתב.

## משפחתו
היה נשוי לאשת הציבור ד"ר אילה גליקסברג. ילדיו: הרב אפרים גליקסברג, רב צבאי וכיום טוען רבני ומגשר; הבמאי נפתלי גליקסברג; הרב איתיאל גליקסברג (חתנו של האדמו"ר מחסידות אשלג הרב יעקב גרנירר) המכהן כרב שכונה בגבעתיים; וציפה פינקל, אשת הרב אהרן פינקל, בנו של הרב משה פינקל, שכיהן כר"מ בישיבת מיר. נכדתו היא העיתונאית אפרת פינקל.

## גלריה

ילדי טהרן עם הרב מפונביז.jpg|ילדי טהרן עם הרב מפונביז
ילדי טהרן והמדריך אברהם זית בפוניביז.jpg|ילדי טהרן והמדריך אברהם זית בפוניביז
הרב מפוניביז מזמין לבר המצווה של הנער יוסף.jpg|הרב מפוניביז מזמין לבר המצווה של הנער יוסף
צעיר חברי מועצת הרבנות הראשית - הרב גליקסברג שני מימין.jpg|צעיר חברי מועצת הרבנות הראשית - הרב גליקסברג שני מימין
הרב נושא תפילה.jpg|הרב נושא תפילה
הרב גליקסברג עם בן גוריון.jpg|הרב גליקסברג עם דוד בן גוריון
הרב גליקסברג עם הגרא כהנמן.jpg|הרב גליקסברג עם אליעזר כהנמן, נשיא ישיבת פוניבז'
התוועדות עם הראשון לציון הרב שלמה עמאר.jpg|התוועדות עם הראשון לציון הרב שלמה משה עמאר
יוסף גליקסברג עם הראשון לציון בקשי דורון.jpg|יוסף גליקסברג עם הראשון לציון אליהו בקשי דורון
לימוד הלכה בנוכחות הרב פרנקל, הרב הראשי של תל אביב.jpg|לימוד הלכה בנוכחות הרב יצחק ידידיה פרנקל, הרב הראשי של תל אביב
שלמה קרליבך בערב הצדעה לרב גליקסברג.jpg|שלמה קרליבך בערב הצדעה לרב גליקסברג
הרב גליקסברג - אנשי דת דוברי שלום פריז 2006.jpg|הרב גליקסברג - אנשי דת דוברי שלום פריז 2006
הרב גליקסברג וראש הממשלה בנימין נתניהו ממתיקים סוד.jpg|הרב גליקסברג וראש הממשלה בנימין נתניהו ממתיקים סוד
ראש עיריית גבעתיים אפי שטנצלר מקריים מכירת חמץ של העיר באמצעות הרב גליקסברג.jpg|ראש עיריית גבעתיים אפרים שטנצלר מקריים מכירת חמץ של העיר באמצעות הרב גליקסברג
אזרחות כבוד.jpg|אזרחות כבוד העיר גבעתיים ליוסף גליקסברג
הרב ורעיתו.jpg|הרב יוסף גליקסברג עם רעיתו, ד"ר אילה גליקסברג
טקס פרס הסובלנות בחיפה.jpg|טקס פרס הסובלנות בחיפה (לידו גיסו הרב מרדכי ברויאר, חתן פרס ישראל)
פרס הסובלנות1.png|תעודת פרס הסובלנות חיפה
יוסף גליקסברג - בניחום ר' ברל פוברסקי.jpg|יוסף גליקסברג - בניחום של ידידו, ר' ברל פוברסקי



## קישורים חיצוניים

* 
* 

## הערות שוליים

קטגוריה:בוגרי ישיבת חברון כנסת ישראל
קטגוריה:גבעתיים: רבנים
קטגוריה:חברי מועצת הרבנות הראשית
קטגוריה:ילדי טהראן
קטגוריה:רבני ישיבת קלצק-הדרום
קטגוריה:רבני ערים בישראל
קטגוריה:משפחת גליקסברג
קטגוריה:אנשי חבר הרבנים שעל ידי הפועל המזרחי
קטגוריה:אישים הקבורים בבית הקברות נחלת יצחק
קטגוריה:יקירי גבעתיים
קטגוריה:ישראלים שנולדו ב-1933
קטגוריה:ישראלים שנפטרו ב-2025